Tarvitsetko apua älypuhelimen, tabletin tai tietokoneen käytössä? Mietitkö miten käyttää sähköpostia, sosiaalisen median palveluita tai miten asioida sähköisesti?
Digiopastusta seniorilta seniorille - Enter ry
Tarvitsetko apua älypuhelimen, tabletin tai tietokoneen käytössä? Mietitkö miten käyttää sähköpostia, sosiaalisen median palveluita tai miten asioida sähköisesti? ENTER ry:n vapaaehtoiset seniorit antavat henkilökohtaista ja maksutonta vertaisopastusta Itäkeskuksen kirjastossa 9.1.-22.5.2025 tiistaisin klo 10-12 ja keskiviikkoisin klo 12-14. Varaa tunnin opastusaika kirjaston asiakaspalvelusta tai puhelinnumerosta (09) 310 85090. Kerro varauksen yhteydessä, mistä aiheesta haluat opastusta - se voi olla uusi laitteesi, tiedostojen siirto, tietoturva, Celian äänikirjojen käyttö tai mikä tahansa mieltä askarruttava tietotekninen kysymys. Mikäli sinulla on oma laite, ota se mukaan samoin tarvittavat käyttäjätunnukset. Tulethan opastukseen vain täysin terveenä. Katso ENTER ry:n ajantasaiset ohjeet lähiopastuksista. Tervetuloa!
Laulava teollisuusneuvos muistelee vauhdikkaita käänteitä työelämässään ja vapaa-ajallaan kuvien kera, välillä laulaen ja säestäen itseään kitarallaan.
Pertti Valtonen esittelee elämäkertakirjansa "Laulava teollisuusneuvos" (BoD, 2024) Munkkiniemen kirjastossa ti 16.4. klo 18.00. Pertti Valtonen on laulava teollisuusneuvos. Hän muistelee värikästä elämäänsä ja urakäänteitään valtion byrokratian ja teollisuusdiplomatian pyörteissä. Muistelmissa vilisee kaikkien tuntemien presidenttien, ministereiden ja yritysjohtajien nimiä. Tosikkomaisen jäykkiä virallisia tilaisuuksia teollisuusneuvos kevensi usein laulamalla. Hauskat ja paikoin tragikoomiset tilanteet seuraavat toisiaan niin työmatkoilla kuin vapaa-ajallakin. Kahden vuoden työkomennus teollisuusdiplomaattina Wienissä antaa tapahtumille oman lisämausteensa. Vapaa-ajan hurjimmat seikkailut koetaan Kreikan saaristossa. Sinne oli purjehdittu Manta-vene pakoon Suomen kylmiä kesiä. Hengähdystaukoja vauhdikkaalle Valtoselle suovat puutarhanhoito sekä metsien ja Lapin soiden antimien intohimoinen kerääminen. Vapaa pääsy. Lämpimästi tervetuloa!
Enter ry:n seniorit antavat maksutonta ja henkilökohtaista vertaisopastusta tietokoneiden, tablettien ja kännyköiden käytössä.
Enter ry:n seniorit antavat maksutonta ja henkilökohtaista vertaisopastusta tietokoneiden, tablettien ja kännyköiden käytössä. Ota mukaan oma laitteesi, laturi sekä tarvittavat tunnukset ja salasanat! Opastusta 15.1.–22.4.2024 parittomien viikkojen maanantaisin klo 10–12 Varaa aika numerosta 09 310 85001. Tervetuloa! Pasilan kirjasto